wickkiey/tamil-wikipedia-chunked huggingface dataset:
# சிறீகாந்து நிராலா

**சிறீகாந்து நிராலா** (*Srikant Nirala*) இந்தியாவைச் சேர்ந்த ஓர் அரசியல்வாதியாவார்.  
1990 முதல் 1995, 1995-2000, மற்றும் 2005-2010 வரை பீகார் சட்டமன்ற உறுப்பினராக இராசுட்ரிய சனதா தளம் கட்சியின் உறுப்பினராக மேனர் (சட்டமன்ற தொகுதி) தொகுதியிலிருந்து பீகார் சட்டமன்றத்திற்கு தேர்ந்தெடுக்கப்பட்டார். சிறீகாந்து நிராலா 2010 ஆம் ஆண்டில் இராசுட்ரிய சனதா தளம் கட்சியிலிருந்து விலகி ஐக்கிய சனதாதளம் கட்சியில் சேர்ந்தார். இவரது தந்தை ராம் நகினா சிங் பீகார் சட்டமன்ற உறுப்பினராகவும், பீகாரின் முன்னாள் அமைச்சராகவும் மூன்று முறை இந்தத் தொகுதியில் பணியாற்றியுள்ளார். மேலும் இவரது தாயார் ராஜ்மதி தேவியும் பீகார் சட்டமன்ற உறுப்பினராக இரண்டு முறை இந்தத் தொகுதியில் பணியாற்றினார். 2015 ஆம் ஆண்டில் ஐக்கிய சனதா தள்ம் கட்சியில் இருந்து விலகி பாரதிய சனதா கட்சியில் சிறீகாந்து சேர்ந்தார். தற்போது இவர் ஒரு சுயேட்ச்சை வேட்பாளராக உள்ளார்.
# உடைமை

**உடைமை** (Property பரவலாக சொத்து எனவும் அறியப்படுகிறது) என்பது உரிமைகளின் அமைப்பாகும், இது மக்களுக்கு மதிப்புமிக்க பொருட்களை சட்டப்பூர்வமாகக் கட்டுப்படுத்துகிறது, மேலும் மதிப்புமிக்க பொருட்கள் அவர்களுக்கானது என்பதையும் குறிக்கிறது. உடைமையின் தன்மையைப் பொறுத்து, உரிமையாளருக்கு அதனை நுகர்வதற்கும், மாற்றுவதற்கும் , பகிர்வதற்கும், மறுவரையறை செய்வதற்கும், வாடகைக்கு, அடமானம் வைப்பதற்கும், விற்பதற்கும், பரிமாற்றம் செய்வதற்கும், கொடுக்க அல்லது அழிப்பதற்கும் அல்லது பிறரை விலக்குவதற்கும் உரிமை இருக்கலாம். அதேசமயம், உடைமையின் தன்மையைப் பொருட்படுத்தாமல், வழங்கப்பட்ட உடைமை உரிமைகளின் படி அதை சரியாகப் பயன்படுத்த அதன் உரிமையாளருக்கு உரிமை உண்டு.  
பொருளாதாரம் மற்றும் அரசியல் பொருளாதாரத்தில், உடைமையின் மூன்று பரந்த வடிவங்கள் உள்ளன: தனியார் உடைமை, பொது உடைமை மற்றும் கூட்டு உடைமை ( கூட்டுறவு உடைமை என்றும் அழைக்கப்படுகிறது). ஒன்றுக்கு மேற்பட்ட தரப்பினருக்கு கூட்டாகச் சொந்தமான உடைமை, அதன் மூலம் மிகவும் ஒத்த அல்லது மிகவும் வேறுபட்ட வழிகளில், எளிமையாகவோ அல்லது சிக்கலானதாகவோ, சமமாகவோ அல்லது சமமற்றதாகவோ இருக்கலாம். எவ்வாறாயினும், உடைமை தொடர்பான ஒவ்வொரு தரப்பினரின் விருப்பமும் (மாறாக விருப்புரிமை) தெளிவாக வரையறுக்கப்பட்டு நிபந்தனையற்றதாக இருக்கும் என்ற எதிர்பார்ப்பு உள்ளது.
# ஜெய வர்மா சின்கா

**ஜெய வர்மா சின்கா** (*Jaya Varma Sinha*) நியமனத்திற்கான அமைச்சரவைக் குழுவின் பரிந்துரையின்படி, 1 செப்டம்பர் 2023 முதல் இந்திய இரயில்வே வாரியத்தின் தலைவர் மற்றும் தலைமைச் செயல் அலுவலராக பணியேற்றார்.
வரலாற்றில் இவரே இந்திய இரயில்வே வாரியத்தின் முதல் தலைவர் ஆவார்.
# ஜெய வர்மா சின்கா

## கல்வி & பணி

அலகாபாத் பல்கலைக்கழகத்தில் பட்டம் பெற்ற ஜெய வர்மா சின்கா, 1988ல் இந்திய இரயில்வேயின் போக்குவரத்துச் சேவையில் (Indian Railway Traffic Service) அதிகாரியாகச் சேர்ந்தார்.
இந்தியாவின் கொல்கத்தா நகரத்தையும், வங்காளதேசத்தின் டாக்கா நகரத்தையும் இணைக்கும் 375 கிலோ மீட்டர் நீள மைத்திரீ விரைவுவண்டிக்கான திட்டத்தை நிறைவேற்றியதில் ஜெய வர்மா சின்கா முக்கியப் பங்கு வகித்தார்.
பிப்ரவரி 2022ல் ஜெய வர்மா சின்கா இரயில்வே வாரியத்தின் (செயல்பாடுகள் & வணிக மேம்பாடு) உறுப்பினராக நியமிக்கப்பட்டார். அதற்கு முன்னர் கூடுதல் உறுப்பினராக (போக்குவரத்து) செயல்பட்டார்.
# ஜெய வர்மா சின்கா

## 2023 ஒடிசா தொடருந்து விபத்து

2023 ஒடிசா தொடருந்து விபத்தின் போது இரயில்வே வாரிய உறுப்பினராக இருந்த ஜெய வர்மா சின்கா விபத்துகளுக்கான காரணங்களை விளக்கினார்.
# சங்கர வாரியார்

யின் குரு பரம்பரை]]
**சங்கர வாரியார்** (Shankara Variyar) (பிறப்பு:1500-இறப்பு:1560) கேரள வானியல் மற்றும் கணிதவியல் பள்ளியின் வானியல் மற்றும் கணிதவியல் அறிஞர் ஆவார். இவரது குடும்பத்தினர் தற்கால பாலக்காடு மாவட்டம், ஒற்றப்பாலம் அருகே உள்ள கோயிலுக்கு உதவியாளராக பணி செய்தவர்கள்.
# சங்கர வாரியார்

## கேரள வானியல் மற்றும் கணிதவியல் பள்ளி பரம்பரை

கேரள வானியல் மற்றும் கணிதவியல் பள்ளியில் குருகுலம் முறையில் பயின்ற சங்கர வாரியாருக்கு நீலகண்ட சோமயாஜி (1444–1544) மற்றும் ஜேஷ்டதேவர் (1500–1575) கல்வி கற்றுக்கொடுத்தனர்.
# சங்கர வாரியார்

## படைப்புகள்

- *யுக்தி-தீபிகா* - தந்திரசம்காரம் குறித்த விளக்க உரை
- *லகு-விருத்தி* - தந்திரசம்காரம் குறித்த உரைநடையில் விளக்க உரை.
- *கிரியாகிரமகாரி* - இரண்டாம் பாஸ்கரர் இயற்றிய லீலாவதி எனும் நூலுக்கு நீண்ட உரைநடை விளக்கம்
- வானவியல் விளக்கம், கிபி 1529
- வானவியல் கையேடு, 1554
# அச்யுத பிஷாரதி

யின் குரு பரம்பரை]]  
**அச்யுத பிஷாரோதி** (*Achyuta Pisharodi* இந்தியாவின் கேரளா மாநிலத்தின் மலப்புறம் மாவட்டம், திரூர் நகரம் அருகே திருக்கண்டியூர் என்ற கிராமத்தில் 7 சூலை 1621 அன்று பிறந்தவர். இவர் சமசுகிருத இலக்கணம், சோதிடம் மற்றும் வானியல் அறிஞர். கேரள வானியல் மற்றும் கணிதவியல் பள்ளியில் குருகுலம் முறையில் ஆசிரியர் ஜேஷ்டதேவரிடம் பயின்றவர். நாராயணீயம் இயற்றிய மேல்பத்தூர் நாராயண பட்டத்திரி இவரது மாணவர்களில் புகழ்பெற்றவர்.
# அச்யுத பிஷாரதி

## முக்கிய படைப்புகள்

- கோலதீபிகா (ஒரு உண்மையான கணிதக் கட்டுரை),
- உபரகக்ரியாக்ரமா (கிரக அட்டவணை மற்றும் கிரகணங்களைக் கையாளும் ஒரு ஜோதிடக் கட்டுரை),
- கரனோத்தம் (திரிகாசம்பிரதாயத்தில் உள்ள ஒரு நூல்),
- ஜாதகபரணம் (வரஹமிஹிரரின் ஹோரா அடிப்படையிலான படைப்பு),
- ஹொரசரோசயம் (ஸ்ரீபதி திட்டத் திட்டம்),
- ஹொரசரோச்சயா மொழிபெயர்ப்பு,
- வெண்வரோஹ பரிபாசா (வெண்வரோஹம் என்பதன் மொழியாக்கம் இரினியாடப்பள்ளி மாதவன் நம்பூதிரியின் வினைச்சொல் காலத்தை விவரிக்கிறது. அர்வாஞ்சேரிதம்பிராவின் வேண்டுகோளின்படி தொகுக்கப்பட்டது),
- பிரவேசகம் (இலக்கணம் படிக்க விரும்புபவர்களுக்காக எழுதப்பட்ட நூல்) முக்கியப் படைப்புகள்.
# கலாசிபாளையம்

**கலாசிபாளையம்** (*Kalasipalyam*) என்பது இந்தியாவின் பெங்களூர் நகரின் மத்திய பகுதியில் உள்ள ஒரு பகுதி, மேலும் நகரத்தின் பழமையான மற்றும் மிகவும் நெரிசலான இடங்களில் ஒன்றாகும்.
# கலாசிபாளையம்

## போக்குவரத்து

பெங்களூர் கோட்டை மற்றும் திப்பு சுல்தானின் கோடைக்கால அரண்மனை போன்ற முக்கிய இடங்கள் இப்பகுதியில் உள்ளன. இப்பகுதி அதிக போக்குவரத்து நெரிசல் மற்றும் சாலைகளின் சுகாதாரமற்ற நிலைமைகளுக்கு உட்பட்டது.  
கலாசிபாளையத்தில் பெரிய காய்கறி மார்க்கெட் மற்றும் பேருந்து நிலையம் உள்ளது. ஆம்னி பேருந்து நிலையம், மத்திய பேருந்து நிலையம், நகர பேருந்து நிலையம், தமிழ்நாடு மற்றும் கேரளா செல்லும் பேருந்துகள் இந்த நிலையத்திலிருந்து தொடங்குகின்றன. இந்த இடம் மெட்ரோ ரயில் மூலமாகவும் இணைக்கப்பட்டுள்ளது.
# பிரஜ்வல் ரேவண்ணா

## நீதிமன்றத்தால் தகுதி நீக்கம்

கர்நாடகா மதச்சார்பற்ற ஜனதா தளத்தின் மக்களவை உறுப்பினரான பிரஜ்வல் ரேவண்ணா, 2019ஆம் மக்களவைத் தேர்தலின் போது, தாக்கல் செய்த பிரமாணப் பத்திரத்தில் தவறான சொத்து விவரங்களை அளித்ததற்காக தொடரப்பட்ட வழக்கில், கர்நாடக உயர் நீதிமன்றம் 1 செப்டம்பர் 2023 அன்று பிரஜ்வல் ரேவண்ணாவை நாடாளுமன்ற மக்களவை உறுப்பினர் பதவியிலிருந்து தகுதி நீக்கம் செய்து தீர்ப்பு வழங்கியது.
# பிரஜ்வல் ரேவண்ணா

## தேவ கவுடா குடும்பம்

- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# பிரஜ்வல் ரேவண்ணா

## இதனையும் காண்க

- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# பளிங்கு முகடு பல்லி

**பளிங்கு முகடு பல்லி** (*புரோன்கோசெலா மார்மோராடா-Bronchocela marmorata*), **பளிங்கு இரத்தம் உறிஞ்சி** அல்லது **பளிங்கு அகாமிடு பல்லி** என்பது பல்லி சிற்றினம் ஆகும். இது பிலிப்பீன்சில் மட்டுமே காணக்கூடிய அகணிய உயிரி ஆகும். இது சராசரியாகக் கடல் மட்டத்திலிருந்து 400 முதல் 800 மீ உயரத்தில் தாழ் நில திப்டெரோகார்ப் மற்றும் மலைக்காடுகளில் வாழ்கிறது.
# குந்தலா ஜெயராமன்

**குந்தலா ஜெயராமன்**(*Kunthala Jayaraman*) என்பவர்இந்திய உயிரி தொழில்நுட்பவியலாளர். இவர் 'தொழில்துறை உலகில் உயிரி தொழில்நுட்பக் கல்வியின் தாய்' என்று கருதப்படுகிறார். **முனைவர் கே.ஜே.** என்று அடிக்கடி அழைக்கப்படும் ஜெயராமன், அண்ணா பல்கலைக்கழகத்தில் உயிரித் தொழில்நுட்பத் துறையில் அறிவியல், பொறியியல் மற்றும் தொழில்நுட்பம் ஆகியவற்றுக்கு இடையே இணக்கமான சமநிலையை ஏற்படுத்திய பெருமைக்குரியவர். பெங்களூரில் உள்ள இந்திய அறிவியல் நிறுவனத்தில் உயிர்வேதியியலில் பட்டம் பெற்றார். இவர் மதுரை காமராசர் பல்கலைக்கழகத்தின் உயிரியல் அறிவியல் பள்ளியில் புகழ்பெற்ற பேராசிரியராகவும் இருந்தார். மதுரை காமராசர் பல்கலைக்கழகத்தில் பணியாற்றியபோது உலக சுகாதார அமைப்பின் மாநாடு மற்றும் பன்னாட்டுப் பயிற்சித் திட்டத்தை நடத்துவதற்கு இவர் முக்கியமானவராக இருந்தார். மதுரை காமராசர் பல்கலைக்கழகத்தில் எசு. இராமச்சந்திரன், குப்பமுத்து தர்மலிங்கம் ஆகியோருடன் இணைந்து உயிரித் தொழில்நுட்ப பாடப் புத்தகங்களை எழுத இவர் வழிகாட்டியாகச் செயல்பட்டார் 2022ஆம் ஆண்டில், குந்தலா ஜெயராமனின் நினைவாக, சென்னையின் அறிவியல் அகாதமி "உயர்கல்வி மற்றும் மொழிபெயர்ப்பு ஆராய்ச்சியில் சீர்குலைக்கும் சீர்திருத்தம்" என்ற தலைப்பில் சிறப்பு விரிவுரையை நடத்தியது. இதனை அண்ணா பல்கலைக்கழகத்தின் பேராசிரியரும், கோயம்புத்தூர் பாரதியார் பல்கலைக்கழகம், முன்னாள் துணைவேந்தருமான பேராசிரியர் பி. காளிராஜ் நிகழ்த்தினார்.
# சாரணியச் சட்டம்

**சாரணியச் சட்டம்** (Scout Law) என்பது சாரணர் இயக்கத்தில் உள்ள குறியீடுகளின் தொகுப்பாகும். 1908 ஆம் ஆண்டில் *சிறுவர்களுக்கான சாரணர்கள்* வெளியிடப்பட்டதிலிருந்து, உலகெங்கிலும் உள்ள அனைத்து சாரணர்கள் மற்றும் வழிகாட்டிகளும் இயக்கத்தின் கொள்கைகளைக் கடைபிடிப்பதாக சாரணர் உறுதிமொழியை எடுத்து இயக்கத்தில் சேர்ந்துள்ளனர்.
# சாரணியச் சட்டம்

## வரலாறு

சாரணர் சட்டமானது வட அமெரிக்க மற்றும் பிரித்தானிய இளைஞர்களின் வெளிப்புற நிகழ்ச்சிகளின் வளர்ச்சியிலிருந்து பெறப்பட்டது.பேடன்-பவல் *இசுக்கவுட்டிங் ஃபார் பாய்சினை* எழுதுவதற்காக 1902 இல் கனடாவிலும் அமெரிக்காவிலும் உட்கிராஃப்ட் இண்டியன்சை நிறுவிய எர்னஸ்ட் தாம்சன் செட்டனின் பணியிலிருந்து ஊக்கம் பெற்றார்.
# சாரணியச் சட்டம்

## சட்டம்

அசல் சாரணர் சட்டம் 1908 ஆம் ஆண்டில் *சிறுவர்களுக்கான சாரணர்களின்* வெளியீட்டில் தோன்றியது. பாரத சாரண சாரணியர்களுக்கான சட்டம் பின்வருமாறு  
- ஒரு சாரணர், நம்பிக்கைக்குரியவர்.
- விசுவாசமானவர்
- ஒரு சாரணர்,அனைவருக்கும் நண்பர் மற்றும் சக சாரணருக்கு சகோதரர் ஆவார்.
- ஒரு சாரணர், மரியாதைக்குரியவர்.
- ஒரு சாரணர், இயற்கையினை நேசிப்பவராகவும் விலங்குகளிடம் அன்பு செலுத்துபவருமாவார்.
- ஒரு சாரணர், ஒழுக்கமானவரும் பொதுச் சொத்துகளைப் பாதுகாப்பவருமாவார்.
- ஒரு சாரணர், தைரியமானவர்.
- ஒரு சாரணர் ,சிக்கனமானவர்.
- ஒரு சாரணர், சிந்தனை , சொல் மற்றும் செயலில் தூய்மையானவர்.
# இந்திய உழவாரன்

**இந்திய உழவாரன்** அல்லது **இந்திய உண்ண ஏற்ற கூடு உழவாரன்** (*Aerodramus unicolor*) என்பது ஒரு சிறிய உழவாரன் ஆகும். இது இலங்கை மற்றும் தென்மேற்கு இந்தியாவின் மலைப்பகுதிகளில் கூட்டமாக இனப்பெருக்கம் செய்து வாழ்கிறது.
# இந்திய உழவாரன்

## விளக்கம்

இந்திய உழவாரன் பறவை ஊர்க்குருவியை விட அளவில் சிறியதாக சுமார் 12 செமீ நீளமுள்ளது. இதன் அலகு சிறியதாக வலுவின்றிக் கருப்பு நிறமாக இருக்கும். விழிப்படலம் பழுப்பு நிறத்திலும், கால்கள் வெளிர் சிவப்பு தோய்ந்த சாம்பல் நிறத்தில் இருக்கும். உடலின் மேற்பகுதி அடர் பழுப்பாகவும், கீழே வெளிர் பழுப்பு நிறத்திலும் இருக்கும். இறக்கைகள் நீலம் தோய்ந்திருக்கும். மார்பும் வயிறும் சாம்பல் நிறமாக இருக்கும். இது பிறை அல்லது பூமராங்கை ஒத்த பின் இறக்கைகளைக் கொண்டுள்ளது. இதன் உடல் மெல்லியதாகவும், வால் குறுகியதாகவும், சற்று உள்தள்ளியதாக இருக்கும்.  
இரு பாலினத்தவையும், இளம் பறவைகளும் தோற்றத்தில் ஒரே மாதிரியாக இருக்கும். இந்திய உழவாரன் மிகவும் குறுகிய கால்களைக் கொண்டுள்ளது. அது குகையின் செங்குத்து மேற்பரப்புகளில் ஒட்டிக்கொள்ள மட்டுமே பயன்படுத்துகிறது. ஏனெனில் உழவாரன்கள் எப்போதும் தரையில் தானாக முன்வந்து அமர்வதில்லை.  
இந்த உழவாரன்கள் தங்கள் வாழ்நாளின் பெரும்பகுதியை பறந்தே கழிக்கின்றன. இவை தங்கள் அலகால் பறக்கும் பூச்சிகளை பிடித்து உண்டு வாழ்கின்றன.
# இந்திய உழவாரன்

## நடத்தை

இவை மலைகளில் பெரும் பாறைகளையும் குகைகளையும் சார்ந்து பெருங் கூட்டமாகத் திரியும். மாலை நேரத்தில் பெரும் கூட்டமாக மலைக் குகைகளுக்கு இவை திரும்புவதைக் காண இயலும். அக்காட்சி பழுத்த இலைகள் காற்றில் உதிர்வது போல இருக்கும். அப்போது அதே குகைகளில் இருந்து வௌவால்கள் இரைதேட வெளியே புறப்படும். பொதுவாக குகைகளிலும் பாறை இடுக்குகளிலும் உமிழ் நீரைப் பயன்படுத்தி வெண்மை நிறத்தில் கூடு அமைக்கும். கூடுகள் ஒழுங்கின்றி நெருக்கமாகக் கட்டபட்டிருப்பதைக் காண இயலும். கூட்டை ஆண் உழவாரன்கள் அமைக்கின்றன. அதில் பெண் பறவை இரண்டு முட்டைகளை இடும்.  
சிட், சிட், சிட் என சிறு குரலில் கத்தியபடி பறக்கும்.  
ஒப்பீட்டளவில் சுவையற்ற இதன் கூடுகளை அறுவடை செய்து, கோழிக் கறி, மசாலா மற்றும் பிற சுவையான பொருட்கள் சேர்க்ககபட்டு பறவையின் கூடு சூப்பாக செய்யும் பழக்கம் சில நாடுகளில் உள்ளது. இது பாலுணர்வைத் தூண்டுவதாக கூறப்படுகிறது.
# சாரணர் கைகுலுக்கல்

**சாரணர் கைகுலுக்கல்** (Scout handshake) என்பது சக சாரணர்களை வாழ்த்துவதற்கான ஒரு முறையான வழியாகும்.மேலும், உலகெங்கிலும் உள்ள சாரணர் மற்றும் வழிகாட்டி அமைப்புகளின் உறுப்பினர்களால் பயன்படுத்தப்படுகிறது. கைகுலுக்கல் இதயத்திற்கு அருகில் உள்ள கையால் செய்யப்படுகிறது மற்றும் நட்பின் அடையாளமாக வழங்கப்படுகிறது. பெரும்பாலான சூழ்நிலைகளில், கைகுலுக்கல் விரல்களை இணைக்காமல் உறுதியாக செய்யப்படுகிறது, மேலும் இருவரும் சீருடையில் இருக்கும்போது மட்டுமே இந்த கைகுலுக்கல் முறையினைப் பயன்படுத்துகின்றனர். தேசிய சாரணர் அமைப்புகள் சில பிரிவுகளுக்கு இடையே கைகுலுக்கலில் சில வேறுபாடுகள் உள்ளன.  
1935 *சாரணர் கையேடு* பின்வருமாறு கூறுகிறது, "உலகம் முழுவதிலும் உள்ள சாரண தலைவர்களின் உடன்படிக்கையின்படி, சாரணர்கள் சக சாரணர்களை இடது கை கைகுலுக்கலுடன் வரவேற்கிறார்கள்."  
அணைத்துலக பெண் வழிகாட்டி , சாரண சங்க உறுப்பினர்களும் இடது கைகுலுக்கலைப் பகிர்ந்து கொள்கிறார்கள், மற்ற பெண் வழிகாட்டிகள் மற்றும் பெண் சாரணர்களை சந்திக்கும் போது, வலது கையால் செய்யப்பட்ட சாரணிய அடையாளத்துடன் இது பயன்படுத்தப்படலாம்.
# சாரணர் கைகுலுக்கல்

## விளக்கம்

அசாந்தி வீரர் ஒருவர் பேடன் பவுலின் வீரம் குறித்து அறிந்திருந்தபடியால் அவரிடம் இடதுகையினை கைகுலுக்க முன்வந்தார் ஏனெனில் அவ்வாறு செய்ய நாம் நமது கேடயங்களையும் நமது பாதுகாப்பையும் கைவிட்டு அவர்களது மேல் நம்பிக்கை வைத்து கொடுக்கப்படுகிறது. துணிச்சலானவர்களிடம் இடதுகை குலுக்குவது முறை எனக் கருதப்படுகிறது.  
இடது கை இதயத்திற்கு நெருக்கமாக உள்ளது அந்த அடையாளத்திற்காகவும் கொடுக்கப்படுவதாக கருத்து உள்ளது.
# எஸ். எம். ஸ்ரீநாகேஷ்

இராணுவத் தளபதி **சத்யவந்த் மல்லன்னா ஸ்ரீநாகேஷ்** (*Satyawant Mallanna Shrinagesh*) (சத்யவந்த் ஸ்ரீநாகுலே மல்லன்னா என்றும் அழைக்கப்படுகிறார்) (11 மே 1903 - 27 டிசம்பர் 1977) ஒரு இந்திய இராணுவ அதிகாரி ஆவார். இவர் 14 மே 1955 முதல் 7 மே 1957 வரை இந்தியத் தரைப்படையில் 3 வது இராணுவத் தளபதியாக பணியாற்றினார். ஓய்வுக்குப் பிறகு இவர் 14 அக்டோபர் 1959 முதல் 12 நவம்பர் 1960 வரையிலும், மீண்டும் 13 ஜனவரி 1961 முதல் 7 செப்டம்பர் 1962 வரையிலும் அசாம் ஆளுநராகப் பணியாற்றினார். 8 செப்டம்பர் 1962 முதல் 4 மே 1964 வரை ஆந்திரப் பிரதேச ஆளுநராகவும், 4 மே 1964 முதல் ஏப்ரல் 2, 1965 வரை மைசூர் ஆளுநராகவும் இருந்தார். 1957 முதல் 1959 வரை ஐதராபாத் இராச்சியத்தில் ஐதராபாத்தில் இந்திய நிர்வாகப் பணியாளர் கல்லூரியின் முதல்வராகவும் பணியாற்றினார்.
# எஸ். எம். ஸ்ரீநாகேஷ்

## சொந்த வாழ்க்கை

1934 இல், ஸ்ரீநாகேஷ், ராஜ்குமாரி கோச்சார் என்பவரை மணந்தார் . இவர்களுக்கு மூன்று மகன்களும், இரண்டு மகள்களும் இருந்தனர். சதீஷ் என்ற இவரது ஒரு மகன் இந்திய ராணுவத்தில் சேர்ந்து மேஜராக ஓய்வு பெற்றார்.
# எஸ். எம். ஸ்ரீநாகேஷ்

## இறப்பு

1950 களின் பிற்பகுதியில் நடுக்குவாதத்தால் பாதிக்கப்பட்ட ஸ்ரீநாகேஷ் 27 டிசம்பர் 1977 அன்று காலை ராணுவ மருத்துவமனையில் இறந்தார்.
# எச். டி. ரேவண்ணா

**ஹர்தனஹள்ளி தேவகவுடா ரேவண்ணா** (*Hardanahalli Devegowda Revanna*) (பிறப்பு: 17 டிசம்பர் 1957) சமயச் சார்பற்ற ஜனதா தள கட்சியின் கர்நாடக சட்டமன்ற உறுப்பினரும்; முன்னாள் இந்தியப் பிரதமர் தேவகவுடாவின் மூத்த மகனும்; முன்னாள் கர்நாடகா முதலமைச்சர் எச். டி. குமாரசாமியின் அண்ணனும்; நீதிமன்றத்தால் தகுதி நீக்கம் செய்யப்பட்ட நாடாளுமன்ற மக்களவை உறுப்பினர் பிரஜ்வல் ரேவண்ணாவின் தந்தையும் ஆவார்.  
இவர் ஹாசன் மாவட்டத்தில் உள்ள ஹோலேநரசிப்பூர் சட்டமன்றத் தொகுதியிலிருந்து கர்நாடக சட்டமன்றத்திற்கு 5 முறை தேர்ந்தெடுக்கப்பட்டவர்.
# எச். டி. ரேவண்ணா

## தேவகவுடா குடும்பம்

- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# ஜங்லதேசம்

**<div1" cellpadding="0">
, சூரூ, கங்காநகர், அனுமான்காட்]]</div>**  
| **அமைவிடம்** | வடக்கு இராசத்தான் |
| --- | --- |
**ஜங்லதேசம்** (*Jangladesh*) என்பது வட இந்தியாவில் வடக்கு, வடமேற்கு மற்றும் வடகிழக்கு இராசத்தான் மாநிலத்தில் உள்ள ஒரு வரலாற்றுப் பகுதியாகும். இது இன்றைய மாவட்டங்களான பிகானேர், சூரு, கங்காநகர் மற்றும் அனுமான்காட் ஆகியவற்றை உள்ளடக்கியது. இது தெற்கில் மார்வார் மற்றும் ஜெய்சல்மேர் பகுதிகளாலும், கிழக்கில் அஜ்மீர்-மேர்வாரா பகுதியாலும் எல்லையாக இருந்தது.
# ஜங்லதேசம்

## வரலாறு

இராசத்தானின் வடகிழக்கு மற்றும் வடமேற்கு பகுதி, பழங்காலத்தில் ஜங்லதேசம் என்ற பெயரில் அறியப்பட்டது. ஜங்லதேசத்தின் வடக்கு மற்றும் மேற்கு பகுதிகள் பதிகளால் ஆளப்பட்டது. வடகிழக்கு மற்றும் தென்கிழக்கு ஜாட் குடியிருப்புகளின் கட்டுப்பாட்டில் இருந்தது. பட்னர் பகுதி முஸ்லீம் பாட்டிகள் மற்றும் ஜோகியாக்களின் கீழ் இருந்தது.  
ஜங்லதேசத்தில் ராவ் பிகாவின் படையெடுப்பின் காரணமாக அங்கிருந்த பெரும்பாலான ஜாட் குலங்கள் ரத்தோர் மேலாதிக்கத்தை ஏற்க வேண்டியிருந்தது. பிகா 300 ராஜ்புத் வீரர்களைக் கொண்ட இராணுவத்திற்கு தலைமை தாங்கினார். மேலும், வடக்கு இராஜஸ்தானின் அனைத்து ஜாட் குலங்களையும் அடிபணியச் செய்தார். பிகாவும் ஜாட்களை பதி இராஜபுத்திரர்களிடமிருந்து காப்பாற்றினார். கோதாரா ஜாட்கள், சேவாத் ராஜ்புரோஹிட்டுகள் மற்றும் சரண்கள் பிகாவின் விசுவாசமான ஆதரவாளர்களாக இருந்தனர். 2011 மக்கள் தொகை கணக்கெடுப்பின்படி இப்பகுதியின் மக்கள் தொகை 8,147,344 ஆகும்.
# அஜ்மீர்-மேர்வாரா

**அஜ்மீர்-மேர்வாரா** (*Ajmer-Merwara*) ( அஜ்மீர் மாகாணம், மற்றும் **அஜ்மீர்-மேர்வாரா-கெக்ரி** என்றும் அழைக்கப்படுகிறது) வரலாற்று அஜ்மீர் பகுதியில் உள்ள பிரித்தானிய இந்தியாவின் முன்னாள் மாகாணமாகும். 1818 ஆம் ஆண்டு ஜூன் 25 ஆம் தேதி ஒப்பந்தத்தின் மூலம் தௌலத்ராவ் சிந்தியாவால் இப்பகுதி ஆங்கிலேயர்களிடம் ஒப்படைக்கப்பட்டது. 1836 ஆம் ஆண்டு வடமேற்கு மாகாணங்களின் ஒரு பகுதியாக மாறும் வரை இது வங்காள மாகாணத்தின் கீழ் இருந்தது. இறுதியாக ஏப்ரல் 1, 1871 அன்று அஜ்மீர்-மேர்வாரா-கெக்ரி என தனி மாகாணமாக மாறியது. 1947 ஆகஸ்ட் 15 அன்று ஆங்கிலேயர்கள் இந்தியாவை விட்டு வெளியேறியபோது இது சுதந்திர இந்தியாவின் ஒரு பகுதியாக மாறியது.  
இந்த மாகாணம் அஜ்மீர் மற்றும் மேவார் மாவட்டங்களைக் கொண்டிருந்தது. அவை பிரித்தானிய இந்தியாவின் மற்ற பகுதிகளிலிருந்து பிரிக்கப்பட்டு இராஜபுதனத்தின் பல சமஸ்தானங்களுக்கு மத்தியில் ஒரு சிறிய பிரதேசத்தை உருவாக்கியது. பிரித்தானிய மேலாதிக்கத்தை ஒப்புக்கொண்ட உள்ளூர் பிரபுக்களால் ஆளப்பட்ட இந்த மாநிலங்களைப் போலல்லாமல், அஜ்மீர்-மேவாரா ஆங்கிலேயர்களால் நேரடியாக நிர்வகிக்கப்பட்டது.  
1842 இல், இரண்டு மாவட்டங்களும் ஒரே ஆணையரின் கீழ் இருந்தன. பின்னர் அவை 1856 இல் பிரிக்கப்பட்டு கிழக்கிந்திய நிறுவனத்தால் நிர்வகிக்கப்பட்டன. இறுதியாக, 1858க்குப் பிறகு, இராஜபுதனம் முகமைக்கான இந்திய தலைமை ஆளுநரின் முகவருக்குக் கீழ்ப்பட்ட ஒரு தலைமை ஆணையரின் கீழ் கொண்டு வரப்பட்டது.
# அஜ்மீர்-மேர்வாரா

### சுதந்திரத்திற்குப் பின்

1947 இல் இந்தியப் பிரிப்பு மற்றும் சுதந்திரம் பெற்ற தேதியிலிருந்து 1950 வரை, அஜ்மீர்-மேர்வாரா இந்தியாவின் ஒரு மாகாணமாக இருந்தது. 1950 ஆம் ஆண்டில் இது அஜ்மீர் மாநிலமாக மாறியது. இது நவம்பர் 1, 1956 அன்று இராசத்தான் மாநிலத்துடன் இணைக்கப்பட்டது.
# யமுனா பிரசாத் மண்டல்

**யமுனா பிரசாத் மண்டல்** (*Yamuna Prasad Mandal*) பீகாரின் யாதவர் குடும்பத்தில் பிறந்தவர். இவர் இந்தியத் தேசிய காங்கிரசைச் சேர்ந்த இந்திய அரசியல்வாதி ஆவார். இவர் 1962-ல் ஜெய்நகரிலிருந்து (பீகார் மாநிலம்) இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார், பின்னர் 1967 மற்றும் 1971ல் பீகாரில் உள்ள சமஸ்தீபூரிலிருந்து தேர்ந்தெடுக்கப்பட்டார்.
# ஜெய் கிருஷ்ணா மண்டல்

**ஜெய் கிருஷ்ணா மண்டல்** (*Jai Krishna Mandal*) பீகாரைச் சேர்ந்த இந்திய அரசியல்வாதி ஆவார். இவர் 1998 முதல் 1999 வரை இந்திய நாடாளுமன்றத்தின் கீழவையான மக்களவையில் பூர்ணியா மக்களவைத் தொகுதியினைப் பிரதிநிதித்துவப்படுத்தினார். 1990-ல் நடைபெற்ற தேர்தலில் பப்பு யாதவிடம் தோல்வியடைந்தார்.
# இரவீந்திரா யாதவ்

**இரவீந்திர யாதவ்** (*Ravindra Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ஜாஜா சட்டமன்றத் தொகுலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் பிகார் சட்டமன்ற உறுப்பினராகப் பாரதிய ஜனதா கட்சி உறுப்பினராக உள்ளார். இவரது தந்தை சிவ் நந்தன் பிரசாத் யாதவும் இறக்கும் வரை ஜாஜாவிலிருந்து பீகார் சட்டமன்ற உறுப்பினராக பணியாற்றினார்.
# விக்கிப்பீடியா:Statistics/September 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# தோமணம் அருவி

**தோமணம் அருவி** (*Thoomanam Waterfalls*) என்பது இந்தியாவின் கேரளாவின் பாலக்காடு மாவட்டத்தில் அமைந்துள்ள ஓர் அருவி ஆகும். இந்த அருவி வடக்கஞ்சேரி பேரூராட்சியில் செப்பேலக்கோடு வன எல்லைக்கு அருகில் உள்ளது. இந்த சிறிய அருவியின் அருகே கீழே நெல் வயலும் மேலே பெரிய பாறைகளும் அமைந்துள்ளன. இந்த அருவி திருச்சூர் மாவட்டத்தில் வெளியில் அதிகம் அறியப்படா இடங்களில் ஒன்றாகும். நெல் வயல்கள், தென்னந்தோப்பு கொண்ட இயற்கை மற்றும் கிராமப்புற நிலப்பரப்பு கேரளாவின் திருச்சூர் மாவட்டத்தில் உள்ள வடக்கஞ்சேரியில் காணப்படுகிறது.
# தி. வெ. இராமகிருஷ்ணன்

**திருப்பத்தூர் வெங்கடாசலமூர்த்தி இராமகிருஷ்ணன்** (*T. V. Ramakrishnan*)(பிறப்பு: ஆகத்து 14, 1941) என்பவர் இந்திய கோட்பாட்டு இயற்பியலாளர் ஆவார். இவர் தற்போது அணு சக்தித்துறை ஓமி பாபா பேராசிரியராக பனாரசு இந்து பல்கலைக்கழகத்திலும் திரிபுரா பல்கலைக்கழகத்தின் வேந்தராகவும் உள்ளார்.
# தி. வெ. இராமகிருஷ்ணன்

## வாழ்க்கை

### கல்வி

திருப்பத்தூர் வெங்கடாசலமூர்த்தி இராமகிருஷ்ணன் 1941 ஆம் ஆண்டு ஆகத்து 14ஆம் தேதி தமிழ்நாட்டில் உள்ள சென்னையில் பிறந்தார். இவர் 1959 மற்றும் 1961-ல் பனாரசு இந்து பல்கலைக்கழகத்தில் இயற்பியலில் இளம் அறிவியல் மற்றும் முதுநிலை அறிவியல் பட்டமும் முடித்தார். பின்னர் 1961 முதல் 1962 வரை பனாரசு இந்து பல்கலைக்கழகத்தில் அறிவியல் மற்றும் தொழிலக ஆய்வு மன்ற ஆய்வாளராக பணியாற்றினார். பின்னர் முனைவர் பட்டத்தினை 1966-ல் கொலம்பியா பல்கலைக்கழகத்தில் முடித்தார்.
# தி. வெ. இராமகிருஷ்ணன்

## வாழ்க்கை

### ஆய்வுப் பணி

கான்பூரில் உள்ள இந்திய தொழில்நுட்பக் கழகத்தில் விரிவுரையாளராக தனது கல்வி மற்றும் ஆய்வுப் பணியினைத் தொடங்கினார். இவர் 1986-ல் பெங்களூரில் உள்ள இந்திய அறிவியல் நிறுவனத்தில் பணியில் சேர்ந்தார். இங்கு இவர் 2003 வரை தொடர்ந்தார். 2010 முதல் 2013 வரை இன்போசிஸ் பரிசுக்கான இயற்பியல் அறிவியல் நடுவர் குழுவிலும் பணியாற்றினார்.  
எலக்ட்ரான் மயமாக்கலின் அளவிடுதல் கோட்பாட்டிற்கு இராமகிருஷ்ணன் முக்கியப் பங்களிப்பு செய்துள்ளார். திரவம் மற்றும் திட நிலை மாற்றத்திற்கான கோட்பாடு மற்றும் கலப்பு இணைதிறன் அமைப்புகளுக்கு இவர் பங்களிப்பு செய்துள்ளார்.
# தி. வெ. இராமகிருஷ்ணன்

## விருதுகளும் கௌரவங்களும்

இராமகிருஷ்ணனுக்கு 1983-ல் சாந்தி ஸ்வரூப் பட்நாகர் விருதும், 1990-ல் மூன்றாவது நாடுகளுக்கான அறிவியல் அமைப்பின் பரிசும் 2001-ல் பத்மசிறீ விருதும் வழங்கப்பட்டது. 1987ஆம் ஆண்டில் இவர் அமெரிக்க இயற்பியல் கழக ஆய்வுறுப்பினராகத் தேர்ந்தெடுக்கப்பட்டார். *"சீர்குலைந்த அமைப்புகளின் பல-உடல் கோட்பாட்டிற்கான இவரது பங்களிப்புகளுக்காக, குறிப்பாக இடமயமாக்கலின் அளவிடுதல் கோட்பாடு மற்றும் கலப்பு-வேலண்ட் அசுத்தங்களின் கோட்பாடு" [4*  
இராமகிருஷ்ணன் 2000-ல் அரச கழகத்தின் ஆய்வு உறுப்பினராகத் தேர்ந்தெடுக்கப்பட்டார். இவரது தேர்தல் சான்றிதழில் கூறப்பட்டுள்ளதாவது:
# தசிகா துர்கா பிரசாத ராவ்

**தசிகா துர்கா பிரசாத ராவ்** (*Dasika Durga Prasada Rao*) என்பவர் இந்தியப் புவி அறிவியலாளர் மற்றும் தேசிய தொலையுணர்வு மைய முன்னாள் இயக்குநர் ஆவார். குண்டூர்-விஜயவாடா பகுதியைச் சேர்ந்த குடும்பத்தில் 1939-ஆம் ஆண்டில் பிறந்தார். 2001-ல் இந்திய அரசால் நான்காவது உயரிய இந்தியக் குடிமகன் விருதான பத்மசிறீ விருது வழங்கி ராவ் கௌரவிக்கப்பட்டார். இரண்டு ஆண்டுகளுக்குப் பிறகு 2003-ல், இந்தியன் தொலையுணர்வு சங்க விருதையும் பெற்றார்.
# தசிகா துர்கா பிரசாத ராவ்

## மேலும் பார்க்கவும்

- தேசிய தொலையுணர்வு மையம்
- தேசிய அறிவியல் கழகம், இந்தியா
# துவாரகா நாத் திவாரி

**துவாரகா நாத் திவாரி** (*Dwarka Nath Tiwary*)(பிறப்பு 1901) என்பவர் பீகாரைச் சேர்ந்த இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் பீகார் மாநிலம் கோபால்கஞ்ச் மக்களவைத் தொகுதியிலிருந்து நான்கு முறை மக்களவை உறுப்பினராகத் தேர்ந்தெடுக்கப்பட்டார். இந்திய விடுதலைப் போராட்டத்தில் கலந்து கொண்டு சிறையில் அடைக்கப்பட்டவர் இவர்.
# கைலாசுபதி மிசுரா

**கைலாசுபதி மிசுரா** (*Kailashpati Mishra*)(5 அக்டோபர் 1923 - 3 நவம்பர் 2012) என்பவர் இந்திய அரசியல்வாதியும் பாரதீய ஜனசங்கத்தின் தலைவராகவும், பின்னர் பாரதிய ஜனதா கட்சியின் தலைவராகவும் இருந்தவர் ஆவார். இவர் 1977ல் பீகார் நிதி அமைச்சராகவும் மே 2003 முதல் சூலை 2004 வரை குசராத்து ஆளுநராகவும் இருந்தார்.
# கைலாசுபதி மிசுரா

## ஆரம்ப கால வாழ்க்கை

கைலாசுபதி மிசுரா 1923ஆம் ஆண்டு அக்டோபர் 5ஆம் தேதி பீகார் மாநிலம் பக்சரில் உள்ள துதர்சாக்கில் பூமிகார் குடும்பத்தில் பிறந்தார். 1942ல் வெள்ளையனே வெளியேறு இயக்கத்தில் பங்கேற்று, கைது செய்யப்பட்டார். இவர் 1943 முதல் ராஷ்டிரிய சுயம்சேவாக் சங்கத்தின் உறுப்பினராக இருந்தார். மேலும் மகாத்மா காந்தியின் படுகொலைக்குப் பிறகும் சிறையில் அடைக்கப்பட்டார். பத்தாம் வகுப்பில் படிக்கும் போது, மிசுரா 1942 வெள்ளையனே வெளியேறு இயக்கத்திற்கு ஆதரவாக பக்சரில் உள்ள தனது பள்ளியின் பிரதான வாயிலில் மறியலில் ஈடுபட்டதற்காகக் கைது செய்யப்பட்டார்.
# கைலாசுபதி மிசுரா

## அரசியல் வாழ்க்கை

கைலாசுபதி மிசுரா 1971 மக்களவைத் தேர்தலில் ஜனசங்கத்தின் சார்பில் பட்னாவில் போட்டியிட்டுத் தோல்வியடைந்தார். இவர் 1977-ல் பீகார் சட்டமன்றத் தேர்தலில் பிக்ரம் தொகுதியில் போட்டியிட்டு வெற்றி பெற்றார். மேலும் கர்ப்பூரி தாக்கூரின் ஜனதா கட்சி அரசாங்கத்தில் நிதி அமைச்சராக நியமிக்கப்பட்டார். 1980ஆம் ஆண்டில், கட்சி நிறுவப்பட்டபோது இவர் முதல் பாஜக பீகார் தலைவராக ஆனார். 2004 தேர்தலில் பாஜக அரசின் தோல்விக்குப் பிறகு, காங்கிரசு அரசால் ஆளுநர் பதவியிலிருந்து மிசுரா நீக்கப்பட்டார்.  
பீகாரில் பாரதிய ஜனதா கட்சியின் பீஷ்ம பிதாமஹா என்று அழைக்கப்படும் மிசுரா, முதுமையின் காரணமாகத் தனது வாழ்நாளின் கடைசி இரண்டு ஆண்டுகளாக நேரடி அரசியல் நடவடிக்கைகளிலிருந்து விலகி இருந்தார். ஆனால் கட்சிக்கு உத்வேகமாக இருந்தார். 1974ஆம் ஆண்டு ஜேபியின் காங்கிரசுக்கு எதிரான போராட்டங்களில் பங்கேற்றதன் காரணமாக இவர் சமூகவாதிகளால் விரும்பப்பட்டார்.
# கைலாசுபதி மிசுரா

## பிறப்பும் இறப்பும்

1923ஆம் ஆண்டு பீகாரில் உள்ள பக்சரில் பிறந்த மிசுரா வாழ்நாள் முழுவதும் திருமணம் செய்துகொள்ளாமல் வாழ்ந்தார்.  
2012ஆம் ஆண்டு தனது 89வது வயதில் இவர் இறந்தபோது, பீகார் முதல்வர் நிதிஷ் குமார், துணை மற்றும் மூத்த பீகார் பாஜக தலைவர் சுஷில் குமார் மோடி ஆகியோர் இவரது இல்லத்துக்கு நேரில் சென்று இரங்கல் தெரிவித்தனர். இந்திய அரசாங்கம் 2016ஆம் ஆண்டு இவரது நினைவாகத் தபால் தலையை வெளியிட்டது.
# நவாபாக்கு காந்தர்பல்

**நவாபாக்கு** (*Nawabagh Ganderbal*) என்பது இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றான காந்தர்பல் மாவட்டத்தில் உள்ள ஓர் அறிவிக்கப்பட்ட பகுதியும் கிராமமும் ஆகும். இந்தியா முழுவதும் ஏற்றுமதி செய்யப்படும் ஆப்பிள், செர்ரி, பீச், ஆப்ரிகாட், அக்ரூட் பருப்புகள் மற்றும் பேரிக்காய் ஆகியவற்றின் உற்பத்திக்கு நவாபாக்கு பிரபலமான இடமாகும். அமெரிக்க ஆப்பிள், சுவையான ஆப்பிள், கோல்டன் ஆப்பிள், குலு சுவை ஆப்பிள், அமுர், ரெட் கோல்டு, இரசாக்கு வாரி மற்றும் மகாராசி போன்ற பல ஆப்பிள் வகைகள் இப்பகுதியில் விளைகின்றன. இப்பகுதியின் அஞ்சல் குறியீடு 193501.
# நவாபாக்கு காந்தர்பல்

## நிலவியல்

மும்பையில் கடல் மட்டத்திலிருந்து சுமார் 1619 மீ உயரத்தில் நவாபாக்கு அமைந்துள்ளது. வகுரா, பட்வினா, இயசுனா, பாதாம்போரா, கான்புரா, மனசுபல், வசுகுரா, அகான், கர்பாக் மற்றும் கசூமா ஆகிய கிராமங்கள் நவாபாக்கு பகுதிக்கு அருகிலுள்ள கிராமங்களாகும்.
# நவாபாக்கு காந்தர்பல்

## மக்கள்தொகையியல்

இக்கிராமத்தில் சுமார் 800 எண்னிக்கைக்கும் மேற்பட்ட மக்கள்தொகை கொண்ட 85 குடும்பங்கள் வசிக்கின்றன. இப்பகுதியில் வசிக்கும் மக்களின் தாய் மொழி காசுமீரியாகும். மக்கள் இந்தி/உருது மற்றும் ஆங்கிலத்தையும் பயன்படுத்துகின்றனர்.
# நவாபாக்கு காந்தர்பல்

## கல்வி

- சேக்கு உல் ஆலம் பப்ளிக் பள்ளி (செயல்படாதது)
- அரசு நடுநிலைப்பள்ளி, நவாபாக்கு
- அரசு யுனானி மருத்துவக் கல்லூரி (இப்போது செயல்படும் - டாக்டர் சூனைத் நசீர் தாண்ட்ரூ உதவி பேராசிரியர் உடற்கூறியல் மூலம் திருத்தப்பட்டது)
# நவாபாக்கு காந்தர்பல்

## மேலும் பார்க்க

- கங்கன்
# மாமலேசுவர் கோவில்

**மாமலேசுவர் கோயில்** (Mamal Temple) இந்தியாவின் காசுமீர் பள்ளத்தாக்கில் உள்ள அனந்தநாக் மாவட்டத்தில் உள்ள பகல்காம் நகரில் அமைந்துள்ள ஓர் இந்துக் கோயிலாகும். *மாமல் கோயில்* என்ற பெயராலும் இக்கோயில் அழைக்கப்படுகிறது. இலித்தர் ஆற்றின் கரையில் உயரத்தில் அமைந்துள்ளது. . புராணக்கதையின் படி, பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்த கோயில் இதுவாகும். சிவன் விநாயகரின் தலையை வெட்டி யானைத்தலை கொடுத்த தலமும் இதுவென்று கூறப்படுகிறது. *மம்மால்* என்றால் *போகாதே* என்று அர்த்தம். எனவே இது *மம்மால்* கோவில் என்றும் அழைக்கப்படுகிறது.
# மாமலேசுவர் கோவில்

## வரலாறு

இந்த கோயில் கி.பி 400 (1,600 ஆண்டுகளுக்கு முன்பு) கட்டப்பட்டது மற்றும் இடைக்காலத்தில் புனரமைக்கப்பட்டு வழிபாட்டிற்காக திறக்கப்பட்டது. இராசதரங்கிணி என்ற கல்கனரின் கவிதை நூலில் மம்மேசுவரர் என்றழைக்கப்படும் கோயிலைப் பற்றி குறிக்கப்பட்டுள்ளது. இக்கோயிலின் உச்சியில் தங்க கலசத்தால் அலங்கரிக்கப்பட்டதை மன்னன் *செயசிம்மன்* பதிவு செய்துள்ளார்.
# மாமலேசுவர் கோவில்

## புராணம்

பார்வதியின் அனுமதியின்றி யாரையும் வளாகத்திற்குள் நுழைய அனுமதிக்காமல், விநாயகரை வாசல் காவலராக வைத்ததாகக் கூறப்படும் புராணக் கோயில் இதுவாகும். சிவன் விநாயகரின் தலையை வெட்டி யானைத் தலையைக் கொடுத்த தலமும் இதுவாகும். மம் மால் என்றால் *போகாதே* என்று அர்த்தம், எனவே இது *மம்மால்* கோவில் என்றும் அழைக்கப்படுகிறது.
# இராச்பரியன் வனவிலங்கு சரணாலயம்

## தாவரங்கள் மற்றும் விலங்கினங்கள்

இராச்பரியன் வனவிலங்கு சரணாலயத்தில் இருக்கும் தாவர வகைகளில் அடர்ந்த ஊசியிலையுள்ள காடுகள் மற்றும் துணை-அல்பைன் மேய்ச்சல் நிலங்களும் அடங்கும். அடர்ந்த ஊசியிலையுள்ள காடுகளில், கெய்ல் பைன், தளிர், ஃபிர், பிர்ச், தேவதாரு மற்றும் சீமைக்கருவேல மரங்கள் அதிகமாக உள்ளன.  
இராச்பரியன் வனவிலங்கு சரணாலயத்தில் இமயமலைக் கருங்கரடி, அங்குல். மற்றும் கத்தூரி மான் உள்ளிட்ட பல வகையான விலங்குகள் உள்ளன. சரணாலயத்தில் பல வகையான காட்டுப் பறவைகளும் காணப்படுகின்றன.
# இராச்பரியன் வனவிலங்கு சரணாலயம்

## இடர்

1970 ஆம் ஆண்டில், காசுமீர் அரசாங்கம் தற்போது ஆபத்தான நிலையில் உள்ள அங்குல் மானின் 1300 எக்டேர் பிரதம குளிர்காலப் பகுதியில் செம்மறி ஆடு வளர்ப்புப் பண்ணையை உருவாக்கியது. இந்த செம்மறி ஆடு வளர்ப்பு பண்ணை இந்த பகுதியில் அங்குல் மான்களின் இயக்கத்தில் மோசமான விளைவை ஏற்படுத்தியதாக நம்பப்படுகிறது. தவிர, உள்ளூர் அல்லாத பக்கர்வால் இன மக்களின் கால்நடைகளின் அதிகப்படியான மேய்ச்சல் காரணமாக சரணாலயம் இடர்பாட்டுக்கு உள்ளாகியுள்ளது.
# அம்பாங்

**அம்பாங்** அல்லது **அம்பாங் இலீர்** (ஆங்கிலம்: *Ampang* அல்லது *Ampang Hilir*; மலாய்: *Ampang Hilir*) என்பது மலேசியா, கோலாலம்பூர் பகுதியில் அமைந்துள்ள ஒரு மாநகர்ப்பகுதி ஆகும். தித்திவாங்சா மக்களவை தொகுதியின் கீழ் ஒரு பகுதியாக உள்ளது.  
கோலாலம்பூரில் உள்ள அம்பாங் சாலை மற்றும் அம்பாங் இலீர் ஆகியவற்றில் அம்பாங் எனும் பெயர் இருப்பதை அதன் அடையாளமாகக் காணலாம்.
# அம்பாங்

## வரலாறு

அம்பாங்கின் வரலாறு கோலாலம்பூரின் வரலாற்றோடு நெருங்கிய தொடர்புடையது. 1857-இல், சிலாங்கூர் சுல்தானகத்தின் அப்போதைய பிரதிநிதியான ராஜா அப்துல்லா, கிள்ளான் பள்ளத்தாக்கை ஈயச் சுரங்கத் தொழில்களுக்காக திறந்து விட்டார்.  
நெகிரி செம்பிலான் லுக்குட் பகுதியில் இருந்து 87 சீனச் சுரங்கத் தொழிலாளர்கள் கிள்ளான் ஆறு வழியாகச் சென்று கோலாலம்பூரில் தரை இறங்கினர். பின்னர் அம்பாங்கிற்கு ஒரு காட்டுப் பாதை வழியாக சில மைல்கள் நடந்து சென்றனர். அம்பாங் பகுதியில் ஈயக் கனிமத்தைத் தேடத் தொடங்கினர்.
# அம்பாங்

## வரலாறு

### மலேரியா காய்ச்சல்

இருப்பினும், அங்கு சென்ற 87 சுரங்கத் தொழிலாளர்களில் 69 பேர்; ஒரு மாதத்திற்குள் மலேரியா காய்ச்சலினால் இறந்தனர். அதன் பின்னர் ராஜா அப்துல்லா மேலும் 150 பேரை ஈயக் கனிம தேடல் பணியைத் தொடர அங்கு அனுப்பினார். முதல் ஈயச்சுரங்கம் 1859-இல் தோற்றுவிக்கப்பட்டது.  
அம்பாங்கில் ஈயச் சுரங்கங்களின் தோற்றம்; கோலாலம்பூரின் துரித வளர்ச்சிக்கு வழிவகுத்தது. ’அம்பாங்’ ("Ampang") என்ற பெயர் மலாய் மொழியில் ’அணை’ என்று பொருள்படும்; மற்றும் இந்த இடம் சுரங்கத் தொழிலாளர்கள் உருவாக்கிய அணைகளைக் குறிக்கும் வகையில் பெயரிடப்பட்டது.
# அம்பாங்

## வரலாறு

### கிள்ளான் கோம்பாக் ஆறு

வரலாற்றின் படி, 1857-ஆம் ஆண்டில், லும்பூர் ஆறு மற்றும் கிள்ளான் ஆறு சங்கமத்தில் அம்பாங் நகரம் நிறுவப்பட்டது. லும்பூர் ஆறு இப்போது கோம்பாக் ஆறு என்று அழைக்கப்படுகிறது. அத்துடன் அம்பாங் உருவான இடத்தில் இப்போது கோலாலம்பூர் ஜமேக் பள்ளிவாசல் (*Kuala Lumpur Jamek Mosque*) உள்ளது.  
ஈயச் சுரங்கங்களில் வேலை செய்வதற்காகச் சீனர்கள் வருவதற்கு முன்னர், கோலாலம்பூர் நகரம் சில கடைகள் மற்றும் சில வீடுகளைக் கொண்ட ஒரு சிறிய குக்கிராமமாக இருந்தது. அம்பாங்கை கோலாலம்பூருடன் இணைக்க ஒரு சாலை அமைக்கப்பட்டது. அந்தச் சாலைதான் இன்றைய அம்பாங் சாலையாகும் (''Jalan Ampang').
# அம்பாங்

## வரலாறு

### ராஜா அப்துல்லா

1857-ஆம் ஆண்டில், அப்போதைய கிள்ளான் சுல்தானின் பிரதிநிதியான ராஜா அப்துல்லா, அம்பாங்கில் ஈயச் சுரங்கங்களைத் திறப்பதற்காக நெகிரி செம்பிலான் லுக்குட் பகுதியில் இருந்து 87 சீன சுரங்கத் தொழிலாளர்களை அனுப்பினர். இதன் பின்னர்தான் கோலாலம்பூர் வளர்ச்சி அடையத் தொடங்கியது.  
கிள்ளான் பள்ளத்தாக்கின் தொடக்கக் காலத்தில், ஈயச் சுரங்கங்கள் திறக்கப்பட்ட முக்கியமான இடங்களில் அம்பாங் ஒன்றாகும். "அம்பாங்" என்ற பெயர் மலாய் சொல்லான எம்பாங்கான் (அல்லது அம்பாங்கன்) எனும் சொல்லில் இருந்து பெறப்பட்டது. எம்பாங்கான் (*Empangan*) என்றால் அணை என்று பொருள்படும்.
# அஜ்மீர் மாநிலம்

**அஜ்மீர் மாநிலம்** (*Ajmer State*)1950 முதல் 1956 வரை அஜ்மீரை தலைநகராகக் கொண்டு இந்தியாவிற்குள் ஒரு தனி மாநிலமாக இருந்தது. அஜ்மீர் மாநிலம் 1950 ஆம் ஆண்டில் முன்னாள் மாகாணமான அஜ்மீர்-மேர்வாராவிலிருந்து உருவாக்கப்பட்டது. இது ஆகஸ்ட் 15, 1947 இல் இந்திய ஒன்றியத்தின் ஒரு மாகாணமாக மாறியது. இது இராசத்தான் மாநிலத்திற்குள் ஒரு நிலப்பகுதியை உருவாக்கியது. 1956 இல் மாநிலங்கள் மறுசீரமைப்புச் சட்டத்தைத் தொடர்ந்து அது இராசத்தானுடன் இணைக்கப்பட்டது.
# அஜ்மீர் மாநிலம்

## வரலாறு

அஜ்மீர் மாநிலம் அஜ்மீர்-மேர்வாரா பகுதியிலிருந்து உருவாக்கப்பட்டது.இது பிரித்தானிய இந்தியாவின் காலத்தில் ஆங்கிலேயர் கட்டுப்பாட்டில் இருந்த மாகாணமாக இருந்தது. அஜ்மீர்-மேர்வாரா பகுதி 1818 இல் மராத்தியர்களிடமிருந்து ஆங்கிலேயர்களால் வாங்கப்பட்டது. இந்தியாவின் சுதந்திரத்திற்குப் பிறகு, அஜ்மீர்-மேர்வாரா இந்திய ஒன்றியத்தின் ஒரு மாகாணமாக மாறியது.  
1950 ஆம் ஆண்டு ஜனவரி 26 ஆம் தேதி இந்தியக் குடியரசிற்குள் அஜ்மீர் மாநிலம் என்று பெயரிடப்பட்ட "சி" மாநிலமாக நிறுவப்படும் வரை இது ஒரு மாகாணமாக இருந்தது. "சி" வகுப்பு மாநிலங்கள் மத்திய அரசின் நேரடி ஆட்சியின் கீழ் இருந்தன.
# அஜ்மீர் மாநிலம்

## வரலாறு

### கலைப்பு

1956 இல், இந்தியாவின் மாநில எல்லைகள் மறுசீரமைக்கப்பட்டபோது, அது அப்போதைய இராசத்தான் மாநிலத்தின் ஒரு மாவட்டமாக மாறியது. அஜ்மீர் மாநிலம் 1 நவம்பர் 1956 அன்று இராசத்தான் மாநிலத்துடன் இணைக்கப்பட்டது. முந்தைய செய்ப்பூர் மாவட்டத்தின் கிசன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது.
# ஹரிபாவ் உபாத்யாயா

**பண்டிட் ஹரிபாவ் உபாத்யாயா** (*Haribhau Upadhyaya*) ஒரு இந்திய அரசியல்வாதியும் இந்திய சுதந்திர ஆர்வலரும் ஆவார். 1952 முதல் 1956 வரை அஜ்மீர் மாநிலத்தின் முதல்வராக இருந்தார்.
# ஹரிபாவ் உபாத்யாயா

## வாழ்க்கை

இவர் 1892 இல் மத்திய பிரதேசத்தின் இன்றைய தேவாஸில் உள்ள பௌராசா கிராமத்தில் பிறந்தார். 1952 இல், ஸ்ரீநகர் தொகுதியில் இருந்து இந்திய தேசிய காங்கிரசு வேட்பாளராக அஜ்மீர் சட்டமன்றத்திற்கு தேர்ந்தெடுக்கப்பட்டார். மேலும் 24 மார்ச் 1952 முதல் 31 அக்டோபர் 1956 வரை அஜ்மீர் மாநிலத்தின் முதலமைச்சராக இருந்தார். 1957 இல் இராசத்தான் சட்டப் பேரவைக்கு கெக்ரி தொகுதியிலிருந்து தேர்ந்தெடுக்கப்பட்டார். 1957 முதல் 1962 வரை இராசத்தான் அரசாங்கத்தில் நிதி அமைச்சராக பணியாற்றினார். அதே தொகுதியிலிருந்து இராசத்தான் சட்டமன்றத்திற்கு மீண்டும் தேர்ந்தெடுக்கப்பட்டார். 1962 முதல் 1967 வரை இராசத்தான் அரசாங்கத்தில் கல்வி அமைச்சராக பணியாற்றினார். 1966 இல் இவருக்கு பத்ம பூசண் விருது வழங்கப்பட்டது
# ஹரிபாவ் உபாத்யாயா

## இறப்பு

இவர் ஆகஸ்ட் 25, 1972 இல் இறந்தார்
# அஜ்மீரின் வரலாறு

**அஜ்மீர்** (*Ajmer*) என்பது மத்திய இராசத்தானிலுள்ள ஒரு வரலாற்றுப் பகுதியாகும் இது 11-12 ஆம் நூற்றாண்டுகளில் பிருத்விராஜ் சௌகானின் ஆட்சியின் போது சாகாம்பரி சௌகான்களின் இராச்சியத்தின் மையப் பகுதியாக இருந்தது..  
இப்பகுதி இன்றைய அஜ்மீர் மாவட்டத்தை உள்ளடக்கியுள்ளது. மேற்கில் மார்வார், வடகிழக்கில் துந்தர், தென்கிழக்கில் அதோதி மற்றும் தெற்கில் மேவார் பகுதிகளால் எல்லைகளாக உள்ளது.
# அஜ்மீரின் வரலாறு

## அஜ்மீர் மாகாணம்

முகலாய ஏகாதிபத்திய ஆட்சியின் கீழ், அஜ்மீர் ஒரு மத்திய சுபா (உயர்மட்ட மாகாணம்), தோராயமாக தற்போதைய இராசத்தானின் பெரும்பகுதி, அக்பரால் உருவாக்கப்பட்ட பன்னிரண்டு அசல் மாகாணங்களில் ஒன்றாகும். ( தில்லி (பின்னர் ஷாஜஹான்பாத்), ஆக்ரா (பின்னர் அக்பராபாத்), மால்வா, குசராத்து (சிந்து) மற்றும் முல்தான் சுபாக்கள்).  
1818 ஆம் ஆண்டில், குவாலியர் மாநிலத்தின் மகாராஜாவான தௌலத்ராவ் சிந்தியா, அஜ்மீரை ஆங்கிலேயரிடம் ஒப்படைத்தார். மேலும் அது வடமேற்கு மாகாணங்களுக்கு மாற்றப்படும் வரை 1836 வரை பிரித்தானிய இந்தியாவின் வங்காள மாகாணத்தின் ஒரு பகுதியாக இருந்தது. 1 ஏப்ரல் 1871 அன்று புதிய அஜ்மீர்-மேர்வாரா மாகாணம் (அஜ்மீர்-மேர்வாரா-கெக்ரி என்றும் அழைக்கப்படுகிறது) உருவாக்கப்பட்டது. இந்நிலை 15 ஆகஸ்ட் 1947 வரை தொடர்ந்தது. இந்தியப் பிரிவினைக்குப் பிறகு இங்கிருந்து ஆங்கிலேயர்கள் வெளியேறினர். மேலும் அஜ்மீர்-மேர்வாரா இந்திய மேலாட்சி அரசுக்கு வழங்கப்பட்டது.
# அஜ்மீரின் வரலாறு

## அஜ்மீர் மாநிலம்

1950 ஆம் ஆண்டில், அஜ்மீர் மாநிலம் "பகுதி சி" மாநிலமாக மாறியது. இது இந்தியக் குடியரசுத் தலைவரால் நியமிக்கப்பட்ட தலைமை ஆணையரால் நிர்வகிக்கப்பட்டது. ஒரு குறிப்பிடத்தக்க காங்கிரசு தலைவரான ஹரிபாவ் உபாத்யாயா அஜ்மீர் மாநிலத்தின் முதல்வராக 24 மார்ச் 1952 முதல் 31 அக்டோபர் 1956 வரை இருந்தார்.  
அஜ்மீர் மாநிலம் 1 நவம்பர் 1956 அன்று மாநில மறுசீரமைப்புச் சட்டம் (1956) ஃபாசல் அலி ஆணையத்தின் பரிந்துரைகளை ஏற்றுக்கொண்டதைத் தொடர்ந்து இராசத்தான் மாநிலத்துடன் இணைக்கப்பட்டது. முந்தைய ஜெய்ப்பூர் மாவட்டத்தின் கிஷன்கர் துணைப்பிரிவு அஜ்மீர் மாவட்டத்தை உருவாக்க அதனுடன் சேர்க்கப்பட்டது.
# அஜ்மீரின் வரலாறு

## இதனையும் காண்க

- பிருத்திவிராச் சௌகான்
- கோரின் முகம்மது
# கடலடி மலைத்தொடர்

**கடலடி மலைத்தொடர்கள்** (*Undersea mountain range*) என்பவை பெரும்பாலும் அல்லது முழுவதுமாக நீருக்கடியில், குறிப்பாக கடலின் ஆழத்தில் இருக்கும் மலைத்தொடர்களைக் குறிக்கும். தற்போதைய புவிமேலோட்டு சக்திகளிலிருந்து தோன்றியிருந்தால், அவை பெரும்பாலும் *[[நடுக்கடல் முகடுகள்* என குறிப்பிடப்படுகின்றன. இதற்கு நேர்மாறாக, கடந்த காலத்தில் நீருக்கடியில் எரிமலையால் உருவாகியிருந்தால் அவை கடல்மலை சங்கிலி எனப்படுகின்றன. மிகப் பெரிய மற்றும் நன்கு அறியப்பட்ட கடலுக்கடியில் உள்ள மலைத்தொடர், மத்திய-அட்லாண்டிக் மலைத் தொடராகும். "நிலத்தில் உள்ளதைப் போலவே, கடலுக்கு அடியில் உள்ள மலைத்தொடர்களும் அடிக்கடி எரிமலை மற்றும் நிலநடுக்க நடவடிக்கைகளுக்கு இடமாக உள்ளன என்றும் கவனிக்கப்படுகின்றன.
# ஆசிய பசிபிக் தென்னை சமூகம்

**ஆசிய மற்றும் பசிபிக் தேங்காய் சமூகம்** (*Asian and Pacific Coconut Community*) என்பது தேங்காய் உற்பத்தி செய்யும் ஆசியா பசிபிக் நாடுகளில் உள்ள அரசுகளுக்கு இடையேயான சர்வதேச நிறுவனமாகும். ஆசிய பசிபிக் தென்னை சமூகம் நோக்கம் "தென்னை மரத் தொழில்துறையின் அனைத்து செயல்பாடுகளையும் மேம்படுத்துதல், ஒருங்கிணைத்தல் மற்றும் ஒத்திசைத்தல்" ஆகும்.  
1968ஆம் ஆண்டு திசம்பர் 12ஆம் தேதி பேங்காக்கில், ஆசியத் தென்னை சமூகத்தை நிறுவுவதற்கான ஒப்பந்தம் இந்தியா, இந்தோனேசியா மற்றும் பிலிப்பீன்சு ஆகிய நாடுகளால் கையெழுத்திடப்பட்டது. இந்த ஒப்பந்தம் இந்த நாடுகளினால் அங்கீகரிக்கப்பட்ட பிறகு, ஆசியத் தென்னை சமூகம் 9 செப்டம்பர் 1969 அன்று ஜகார்த்தாவை தலைமையிடமாகக் கொண்டு நடைமுறைக்கு வந்தது. ஆசியாவிற்கு வெளியே உள்ள நாடுகள் இந்த அமைப்பில் சேர்ந்த போது, இதன் பெயர் "ஆசிய பசிபிக் தென்னை சமூகம்" என மாற்றப்பட்டது.  
ஆசிய பசிபிக் தென்னை சமூகத்தின் உறுப்பு நாடுகள் உலகின் தேங்காய் உற்பத்தி மற்றும் தேங்காய் ஏற்றுமதியில் 90 சதவீதத்திற்கும் அதிகமான பங்கைக் கொண்டுள்ளன. ஆசிய பசிபிக் தென்னை சமூகத்தின் உறுப்பு நாடுகள் மற்றும் இணைந்த தேதிகள் பின்வருமாறு (நட்சத்திரம் அடையாளம் 1968 ஒப்பந்தத்தை அங்கீகரித்தது என்பதைக் குறிக்கிறது):
# ஆசிய பசிபிக் தென்னை சமூகம்

## நிர்வாக இயக்குநர்கள்

1. திரு. ஜி. பி. ரேயசு (1969–85)
1. திரு. பி. ஜி. புஞ்சிகோவா (1985–2000)
1. திரு. நோர்பெர்டோ போசெட்டா (2000–01)
1. முனைவர் பி. ரெத்தினம் (2002–05)
1. திரு. ரோமுலோ என். அரன்கான், இளையோர் (2006–13)
1. திரு. உரோன் என். சாலும் (2013–)
# அப்சரித்து ஈரான்

**அப்சரித்து ஈரான்** (Afsharid Iran) அல்லது **அப்சரித்து பேரரசு** என்பது ஓர் ஈரானிய பேரரசு ஆகும். ஈரானின் வட கிழக்கு மாகாணமான குராசானில் துருக்கோமென் அப்சர் பழங்குடியினத்தால் ஆளப்பட்ட ஒரு பேரரசு ஆகும். 18ஆம் நூற்றாண்டின் நடுப்பகுதியில் இந்த அரசானது அப்சரித்து அரசமரபால் ஆளப்பட்டது. 1736ஆம் ஆண்டு இது நாதிர் ஷாவால் உருவாக்கப்பட்டது. சபாவித்து அரசமரபின் கடைசி உறுப்பினரை பதவியிலிருந்து நீக்கி விட்டு ஈரானின் ஷாவாக தன்னைத் தானே நாதிர் ஷா அறிவித்துக்கொண்டார்.
# சுபியான் யுத்தம்

**சுபியான் யுத்தம்** (Battle of Sufiyan) என்பது 6 நவம்பர் 1605 அன்று நடைபெற்ற ஒரு யுத்தமாகும். 1603-1618இல் உதுமானிய-சபாவித்து போரின் போது இது நடைபெற்றது. பேரரசர் அப்பாஸ் தலைமையிலான சபாவித்துக்கள் தங்களை விட எண்ணிக்கையில் அதிகமான, நன்றாக ஒருங்கிணைக்கப்பட்டிருந்த உதுமானிய இராணுவத்தை இந்த யுத்தத்தில் தோற்கடித்தனர். பேரரசர் அப்பாசின் பெரும் ராணுவ வெற்றிகளில் ஒன்றாக இது அமைந்தது. காலின் இம்பர் என்ற வரலாற்றாளரின் கூற்றுப் படி: "உதுமானியர்கள் அங்கேரியில் அடைந்த தோல்விகளை விட சுபியான் யுத்தத்தின் தோல்வியானது மிகப் பெரிய அழிவாக இருந்தது".
# ஆசியச் சின்ன முள் சுண்டெலி

**ஆசியச் சின்ன முள் சுண்டெலி** (*Asia Minor spiny mouse*)(***அகோமிசு சிலிக்கசு***) என்பது முரிடே குடும்பத்தில் உள்ள கொறிணி சிற்றினமாகும்.
# ஆசியச் சின்ன முள் சுண்டெலி

## விளக்கம்

*அகோமிசு சிலிக்கசு* குறுகிய நிலப்பரப்பில் வாழும் சமூக கொறித்துண்ணி. இவை பெரிய குழுக்களாக வாழ்கிறது. தலை மற்றும் உடல் நீளம் வரையும் வாலின் நீளம் வரையும் வளரக்கூடியது. இதன் உடல் எடை 48 கிராம் வரை இருக்கும்.  
உடலின் மேல் பக்கம் அடர் சாம்பல் நிறமாகவும், ஊதா நிற பிரதிபலிப்புகளுடன் காணப்படும். உடலின் கீழ்ப்பகுதி மஞ்சள்-வெள்ளை நிறத்துடன் பக்கவாட்டுப்பகுதி வெளிர் பழுப்பு நிறத்திலிருக்கும். வால் முடியற்றது, செதில்களுடன் கூடியது, தலை மற்றும் உடலை விடக் குறுகியது. இதன் மரபணு நிறப்புரி எண்ணிக்கை 2n = 36.  
கொல்லைப்படுத்தப்பட்ட நிலையில், இந்த எலிகள் இனப்பெருக்கம் செய்து சுமார் நான்கு ஆண்டுகள் வாழ்கின்றன. இந்த சிற்றினம் முன்னர் அழிந்து வரும் நிலையில் இருப்பதாகக் கருதப்பட்டதால், இதைப் பாதுகாக்கத் திட்டம் ஒன்று நடைமுறையில் உள்ளது. துருக்கியிலிருந்து இந்த சுண்டெலியினை ஏற்றுமதி செய்வதற்கு அரசாங்க அனுமதி தேவை. உலகில் உள்ள சில உயிரியல் பூங்காக்களில் மட்டுமே இந்த இனத்தைச் சேர்ந்த எலிகள் காணப்படுகின்றன (செஸ்டர், ரிகா, ப்ராக், தாலின் மற்றும் ஹெல்சின்கி மிருகக்காட்சிசாலை).  
இந்த சிற்றினம் கெய்ரோ முள் சுண்டெலி (*அகோமைசு காகிரினியசு*) மற்றும் சைப்ரசு முள் சுண்டெலி (*அகோமைசு* *நேசியோடிசு*) ஆகியவற்றுடன் தொடர்புடையது, ஆனால் குறிப்பிடத்தக்க உருவ வேறுபாடுகள் காணப்படுகின்றன.
# ஆசியச் சின்ன முள் சுண்டெலி

## பரவல்

ஆசியச் சின்ன முள் சுண்டெலி சிற்றினம் துருக்கியில் மட்டுமே காணப்டுகிறது. இது துருக்கியின் தெற்கு கடற்கரையில் மெர்சினின் தென்மேற்கில் அமைந்துள்ள துருக்கிய நகரமான சிலிப்கேக்கு கிழக்கே 17 கி.மீ. தொலைவில் உள்ள பகுதியில் மட்டுமே காணப்படுகிறது.
# ஆசியச் சின்ன முள் சுண்டெலி

## வாழ்விடம்

ஆசியச் சின்ன முள் சுண்டெலியின் இயற்கை வாழ்விடம் மிதமான காடுகள்; ஆனால் இந்த சிற்றினம் மனித குடியிருப்புகளுக்கு அருகிலும் வாழ்கிறது.
# ஆசியச் சின்ன முள் சுண்டெலி

## பாதுகாப்பு நிலை

*அ. சிலிகசு* முன்பு மிக அருகிய இனமாகப் பட்டியலிடப்பட்டது, ஆனால் இப்போது வகைப்பாட்டியல் சிக்கல்கள் காரணமாக தரவு போதாது சிற்றினமாகக் கருதப்படுகிறது.
# இந்திய சமயங்களில் விலங்குரிமை

எழுதப்பட்டுள்ளது.]]  
இந்து, சமணம், மற்றும் பௌத்தம் உள்ளிட்ட இந்தியச் சமயங்களில் விலங்குரிமை பற்றிய சிந்தனைகள் இச்சமயங்களின் அடிப்படைத் தத்துவமான அகிம்சைக் கோட்பாட்டிலிருந்து எழுகின்றன.  
மனிதர்களைப் போலவே விலங்குகளும் ஆன்மாவைக் கொண்டிருக்கின்றன என்று இந்து சமயம் கூறுகிறது. இதன்படி உணர்திற உயிரினங்கள் இறந்த பின்னர் மீண்டும் மனிதனாகவோ அல்லது வேறு விலங்காகவோ மறுபிறவி எடுக்க வல்லவை என்று இந்துக்களால் நம்பப்படுகிறது. இந்த நம்பிக்கைகளின் விளைவாக இந்துக்கள் பலரும் சைவ உணவுமுறையைக் கடைப்பிடிப்பவர்களாக உள்ளனர். அகிம்சைக் கோட்பாட்டினைக் இந்து சமயத்தைக் காட்டிலும் கடுமையாக எடுத்துரைக்கும் சமணக் கோட்பாடு சைவ உணவுமுறையை முற்றிலும் கட்டாயமாக ஆக்குகிறது. இதன் காரணமாகவே விலங்குகள் புனிதமாகக் கருதப்பட்டு மரியாதையுடன் நடத்தப்பட வேண்டும் என்று இந்துக் கோட்பாடுகள் கற்பிக்கின்றன. சமணர்கள் பலரும் வதைகூடங்களிலிருந்து விலங்குகளை மீட்பதை வழக்கமாகக் கொண்டுள்ளனர்.
# இந்திய சமயங்களில் விலங்குரிமை

## பௌத்த மதம்

"நாம் மற்றவர்களுக்குத் துன்பங்களை தராதிருந்தால் மட்டுமே நாம் துன்பத்திலிருந்துத் தப்பிக்க முடியும்" என்று மஹாயான பௌத்தம் போதிக்கிறது. இதன் விளைவாக மகாயான பௌத்தர்கள் சைவ உணவுமுறையினைக் கடைபிடிப்பவர்களாக உள்ளனர்.
# மின் சுருட்டு

**மின் சுருட்டு** (*e-cigarette*) அல்லது **உள்ளிழுத்தல்** (*vape*) என்பது புகையிலை புகைப்பதை உருவகப்படுத்தும் ஒரு சாதனம் ஆகும். இது ஒரு அணுவாக்கி, மின்கலம் போன்ற சக்தி மூலத்தையும், திரவத்தால் நிரப்பப்பட்ட கெட்டி அல்லது தொட்டி போன்ற கொள்கலனையும் கொண்டுள்ளது. புகைக்கு பதிலாக, பயனர் நீராவியை உள்ளிழுக்கிறார். எனவே, மின்-சுருட்டு பயன்படுத்துவது பெரும்பாலும் " **உள்ளிழுத்தல்** " என்று அழைக்கப்படுகிறது. அணுவாக்கி என்பது ஒரு வெப்பமூட்டும் உறுப்பு ஆகும், இது மின்-திரவ எனப்படும் திரவக் கரைசலை ஆவியாக்குகிறது, இது சிறிய நீர்த்துளிகள், நீராவி மற்றும் காற்றின் நுண்ணிய துகளில் (ஏரோசோலில்) விரைவாக குளிர்கிறது. மின்னணு-சுருட்டுகள் உறிஞ்சுதல் (pup) அல்லது ஒரு பொத்தானை அழுத்துவதன் மூலம் செயல்படுத்தப்படுகின்றன. மற்றும் பெரும்பாலான வகைகள் மீண்டும் பயன்படுத்தக்கூடியவை. நீராவி முக்கியமாக புரோப்பிலீன் கிளைகோல் மற்றும்/அல்லது கிளிசரின், பொதுவாக நிகோடின் மற்றும் சுவையூட்டல் ஆகியவற்றைக் கொண்டுள்ளது. பயனர் நடத்தை உட்பட பல விஷயங்களைப் பொருத்து அதன் சரியான கலவை மாறுபடும்.  
புகைபிடிப்பதைவிட உள்ளிழுத்தல் மிகவும் குறைவான தீங்கு விளைவிக்கும், ஆனால் இதுவும் தீங்கு விளைவிக்க கூடியவையாகும். சுருட்டு புகையைவிட மின்-சுருட்டு ஆவியில் குறைவான நச்சுகள் உள்ளன. சுருட்டு புகையில் இல்லாத வேறுசில தீங்கு விளைவிக்கும் பொருட்களின் தடயங்கள் இதில் உள்ளன. நிக்கோடினை உட்கொள்ளும் பயனர்கள் உடல் ரீதியாகவும் உளவியல் ரீதியாகவும் நிக்கோடினைச் சார்ந்து இருக்கிறார்கள். இன்றையளவில் நீண்ட காலத்திற்கு மின்-சுருட்டுகள் எவ்வளவு தீங்கு விளைவிக்கின்றன என்பது விஞ்ஞானிகளுக்குத் தெரியாது ஏனென்றால், பலர் புகைபிடிக்கும் போது இருமுறைகளையும் பின்பற்றுவதால் வழமையான புகைபிடிப்பதன் விளைவுகளிலிருந்து மின்னணு முறையில் புகைப்பிடிப்பதன் விளைவுகளைப் பிரிப்பது கடினம்.
புகைபிடிப்பதை விட்டுவிட முயற்சிப்பவர்களுக்கு, பரிந்துரைக்கப்பட்ட நிகோடின் மாற்று சிகிச்சையுடன் (NRT) இ-சுருட்டு பயன்படுத்துவது அதிக விலகல் விகிதத்திற்கு வழிவகுக்கிறது. மருத்துவ உதவியின்றி புகைபிடிப்பதை நிறுத்த முயற்சிப்பவர்களுக்கு, ஆதாரங்கள் தரம் குறைவாக இருப்பதால், மின்-சுருட்டு வெளியேறும் விகிதத்தை உயர்த்துமா என்பது தெளிவாகத் தெரியவில்லை.
# மின் சுருட்டு

## கட்டுமானம்

ஒரு மின்னணு சுருட்டு ஒரு அணுவாக்கி, பேட்டரி போன்ற சக்தி மூலத்தையும், மின் திரவத்திற்கான கொள்கலனையும் கொண்டுள்ளது.  
மின்-சுருட்டுகள் காலப்போக்கில் மேம்பட்டுள்ளன, மேலும் வெவ்வேறு வடிவமைப்புகள் தலைமுறைகளாக வகைப்படுத்தப்படுகின்றன. முதல் தலைமுறை மின்-சுருட்டுகள் பாரம்பரிய சுருட்டுகளைப் போல தோற்றமளிக்கின்றன, மேலும் அவை "சிகாலிக்ஸ்" என்று அழைக்கப்படுகின்றன. இரண்டாம் தலைமுறை சாதனங்கள் பெரியதாகவும், பாரம்பரிய சுருட்டுகளைப் போல குறைவாகவும் இருக்கும். மூன்றாம் தலைமுறை சாதனங்களில் மெக்கானிக்கல் மோட்ஸ் மற்றும் மாறி மின்னழுத்தம் சாதனங்கள் ஆகியவை அடங்கும். முந்தைய தலைமுறைகளில் காணப்படும் நிகோடினைக் காட்டிலும், புரோட்டானேட்டட் நிகோடினைப் பயன்படுத்தும் பாட் மோட் சாதனங்களும் உள்ளன, அவை அதிக நிகோடினை வழங்குகிறது.
# மின் சுருட்டு

## கட்டுமானம்

### மின் திரவம்

இ-சுருட்டு போன்ற நீராவி பொருட்களில் பயன்படுத்தப்படும் கலவை மின் திரவம் என்று அழைக்கப்படுகிறது. மின் திரவ சூத்திரங்கள் பரவலாக வேறுபடுகின்றன. சுவைகள் இயற்கையாகவோ, செயற்கையாகவோ, அல்லது கரிமமாகவோ இருக்கலாம். பார்மால்டிஹைட் மற்றும் உலோக நானோ துகள்கள் போன்ற 80 க்கும் மேற்பட்ட தீங்கு விளைவிக்கும் இரசாயனங்கள் மின் திரவங்களில் தடய அளவுகளில் கண்டறியப்பட்டுள்ளன. பல மின்-திரவ உற்பத்தியாளர்கள் உள்ளனர், மற்றும் 15,000 க்கும் மேற்பட்ட சுவைகள் உள்ளன.  
பெரும்பாலான நாடுகள் மின் திரவங்களில் என்ன இருக்க வேண்டும் என்பதை ஒழுங்குபடுத்துகின்றன. அமெரிக்காவில், உணவு மற்றும் மருந்து நிர்வாகம் (FDA) கட்டாய உற்பத்தித் தரநிலைகள் மற்றும் அமெரிக்க மின் திரவ உற்பத்தித் தரநிலைகள் சங்கம் (AEMSA) பரிந்துரைத்த உற்பத்தித் தரநிலைகள் உள்ளன. ஐரோப்பிய ஒன்றியத்தின் தரநிலைகள் EU புகையிலை தயாரிப்புகள் ஆணையில் வெளியிடப்பட்டுள்ளன.
# மின் சுருட்டு

## கட்டுமானம்

### பிரபலம்

2003 இல் சந்தையில் நுழைந்ததிலிருந்து, மின்-சுருட்டு பயன்பாடு வேகமாக உயர்ந்துள்ளது. 2011 ஆம் ஆண்டில் உலகளவில் சுமார் 7 மில்லியன் வயதுவந்த மின்-சிகரெட் பயனர்கள் இருந்தனர், 1.1 பில்லியன் சிகரெட் புகைப்பவர்களுடன் ஒப்பிடும்போது 2020 இல் 68 மில்லியனாக அதிகரித்தது. 2021 இல் மின்-சிகரெட் பயன்படுத்துவோர் எண்ணிக்கை 82 மில்லியனாக அதிகரித்தது. இந்த அதிகரிப்புக்கு காரணமாக இலக்கு சந்தைப்படுத்தல், வழக்கமான சுருட்டுகளுடன் ஒப்பிடும்போது குறைந்த விலை மற்றும் புகையிலையுடன் ஒப்பிடும்போது மின்-சுருட்டுகளின் சிறந்த பாதுகாப்பு சுயவிவரம் ஆகியவை கூறப்படுகிறது. சீனா, அமெரிக்கா மற்றும் ஐரோப்பாவில் மின்-சிகரெட் பயன்பாடு அதிகமாக உள்ளது. சீனாவில் அதிக பயனர்கள் உள்ளனர்.
# வெள்ளைப்பிட்ட உழவாரன்

**வெள்ளைப்பிட்ட உழவாரன்** அல்லது **வெள்ளைப்பிட்ட ஊசிவால் உழவாரன்** (white-rumped spinetail or white-rumped needletail) (உயிரியல் பெயர்: *Zoonavena sylvatica*) என்பது வங்காளதேசம், இந்தியா ( மேற்குத் தொடர்ச்சி மலைகள் ) மற்றும் நேபாளத்தின் காடுகளில் காணப்படும் ஒரு உழவாரன் இனம் ஆகும். இது பெரும்பாலும் காடுகளின் நடுவில் உள்ள நீர்நிலைகளில் காணப்படுகிறது.
# வெள்ளைப்பிட்ட உழவாரன்

## விளக்கம்

வெள்ளைப்பிட்ட உழவாரன் பறவையானது ஊர்க்குருவியை விட அளவில் சிறியது. சுமார் 11 செ.மீ நீளமிருக்கும். அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் கறுப்பாகவும் இருக்கும். உடலின் மேற்பகுதி கறுப்பாகவும் பிட்டம் வெள்ளையாகவும் இருக்கும். மோவாய், தொண்டை, மார்பு ஆகியன சாம்பல் பழுப்பாக இருக்கும். அடி வயிறும் வாலடியும் வெண்மையாக இருக்கும். இது பொத்தோற்றத்தில் வீட்டு உழவாரனை ஒத்திருக்கும் இதனை வெண்மையான பிட்டமும் வாலடியையும் கொண்டு பிரித்து அறியலாம்.
# வெள்ளைப்பிட்ட உழவாரன்

## நடத்தை

வெள்ளைப்பிட்ட உழவாரன்கள் 20 முதல் 50 வரையான பறவைகள் கூட்டமாக பறந்து இரைதேடும். காடுகளின் மேலும், பல்வெளிகளையடுத்தும், காட்டாறுகளைச் சார்ந்தும் இவை திரியக்காணலாம். அடி மரங்களில் காணப்படும் பொந்துகளில் இவை கூட்டமாகச் சென்று அடையும். பறக்கும் பூச்சிகள், வண்டுகள் முதலியன இதன் உணவாகும். பறக்கும்போது சிக், சிக் என கத்தியபடி பறக்கும்.
# வீட்டு உழவாரன்

**வீட்டு உழவாரன்** ( house swift, உயிரியல் பெயர்; *Apus nipalensis*) என்பது அபோடிடே குடும்பத்தைச் சேர்ந்த ஓர் உழவாரன் இனம் ஆகும். இது யப்பான், நேபாளம், தென்கிழக்கு ஆசியாவில் காணப்படுகிறது. இது பறக்கும்போது அவற்றின் மூளையின் அரைக்கோளங்களை மாறி மாறி நிறுத்துவதன் மூலம் நீண்ட தூரம் பறக்கும் திறன் கொண்டது. 2012 மே மாதத்தில், பிரித்தானிய கொலம்பியாவின் லாட்னரில் இதன் ஒரு மாதிரி கண்டுபிடிக்கப்பட்டது, இது வட அமெரிக்காவில் அப்போதுதான் முதலில் அறியப்பட்டது. (2012 பிரித்தானிய கொலம்பியா பதிவு "ஏற்றுக்கொள்ளப்படவில்லை; இது தொடர்புடைய அரிய பறவைக் குழுவின் தோற்றம் நிச்சயமற்றது" - இது ஒரு கொள்கலன் முனையத்தில் கண்டுபிடிக்கப்பட்ட இறந்த பறவை ஆகும்).  
இது முன்னர் நாட்டு உழவாரனின் கிளையினமாகக் கருதப்பட்டது.
# நிலநடுக்கம் (இயற்கை நிகழ்வு)

**நிலநடுக்கம் அல்லது நில அதிர்வு (quake)** என்பது கோள் அல்லது நிலா அல்லது விண்மீன் போன்ற ஒரு வான்பொருளின் மேற்பரப்பு அதிரத் தொடங்குவது ஆகும். பொதுவாக நில அதிர்வு அலைகள், ஆற்றல் திடீரென்று வெளியிடப்படுவதால் ஏற்படும் விளைவாகும்.  
நிலநடுக்கங்களின் வகைகள் பின்வருமாறு:
# நிலநடுக்கம் (இயற்கை நிகழ்வு)

## புவி நிலநடுக்கம்

புவி நிலநடுக்கம் என்பது புவியின் மேற்பரப்பில் சேமிக்கப்படும் ஆற்றலை திடீரென்று வெளியிடப்படுவதன் விளைவாக ஏற்படும் ஒரு நிகழ்வாகும் , இது நில அதிர்வு அலைகளை உருவாக்குகிறது. புவியின் மேற்பரப்பில் நிலநடுக்கங்கள் நிலத்தின் அதிர்வு அல்லது இடப்பெயர்ச்சி மூலம் தங்களை வெளிப்படுத்தலாம். சில நேரங்களில் இதுசுனாமியையும் ஏற்படுத்தலாம் , இது உயிர் இழப்புக்கும் சொத்துக்கள் அழிவுக்கும் வழிவகுக்கும். நிலநடுக்கம் என்பது புவியின் மேலோட்டுத் தட்டுகள் மோதிக் கொண்டு தரையில் தகைவை(அழுத்தச் செறிவை) ஏற்படுத்துவதால் ஏற்படுகிறது. தரையின் தகைவால் ஏற்படும் திரிபு பெரிதாகி,,பாறைகள் பிளந்து வழிவிட, தளப் பிளவுப் பிழைகள் ஏற்படுகின்றன.